Skupni predlog UREDBA SVETA o spremembi Uredbe (EU) št. 36/2012 o omejevalnih ukrepih glede na razmere v Siriji /* JOIN/2013/02 final - 2013/0079 (NLE) */





OBRAZLOŽITVENI MEMORANDUM (1) Svet je 28. februarja 2013 sprejel Sklep Sveta 2013/109/SZVP o spremembi Sklepa 2012/739/SZVP o omejevalnih ukrepih proti Siriji[1]. S tem je bilo spremenjeno področje uporabe odstopanj za embargo na orožje in povezano tehnično pomoč. (2) Prepovedi v zvezi s tehnično pomočjo se izvajajo na ravni Unije v skladu z Uredbo Sveta (EU) št. 36/2012. Treba je ustrezno posodobiti Uredbo Sveta (EU) št. 36/2012. (3) Za izvajanje navedenih ukrepov je potrebno nadaljnje ukrepanje Unije – 2013/0079 (NLE) Skupni predlog UREDBA SVETA o spremembi Uredbe (EU) št. 36/2012 o omejevalnih ukrepih glede na razmere v Siriji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju skupnega predloga Visokega predstavnika Unije za zunanje zadeve in varnostno politiko ter Evropske komisije, ob upoštevanju naslednjega: (1) Svet je 18. januarja 2012 sprejel Uredbo (EU) št. 36/2012 o omejevalnih ukrepih glede na razmere v Siriji[2] zaradi uveljavitve Sklepa Sveta 2011/782/SZVP z dne 1. decembra 2011 o omejevalnih ukrepih proti Siriji[3]. Sklep 2012/739/SZVP je razveljavil in nadomestil Sklep 2011/782/SZVP. (2) Sklep Sveta 2013/109/SZVP z dne 28. februarja 2013 o spremembi Sklepa 2012/739/SZVP o omejevalnih ukrepih proti Siriji[4] vključuje dodatna odstopanja v zvezi z zagotavljanjem tehnične pomoči. (3) Ti ukrepi spadajo na področje uporabe Pogodbe o delovanju Evropske unije, zato je predvsem zaradi zagotovitve, da jih bodo gospodarski subjekti v vseh državah članicah enotno uporabljali, za njihovo izvajanje potreben regulativni ukrep na ravni Unije. (4) Uredbo (EU) št. 36/2012 bi bilo zato treba ustrezno spremeniti – SPREJEL NASLEDNJO UREDBO: Člen 1 Uredba (EU) št. 36/2012 se spremeni: člen 3(2) se nadomesti z naslednjim: „Z odstopanjem od odstavka 1 se prepovedi iz navedenega odstavka ne uporabljajo za zagotavljanje tehnične pomoči, financiranja in finančne pomoči v zvezi s: – tehnično pomočjo, namenjeno izključno podpori Opazovalnih sil Združenih narodov za razrešitev (UNDOF), – nesmrtonosno vojaško opremo ali opremo, ki bi se lahko uporabila za notranjo represijo, namenjeno izključno za humanitarne namene ali zaščito ali za zaščito civilnega prebivalstva ali za programe ZN in Unije za vzpostavljanje institucij ali za operacije Unije ali ZN za krizno upravljanje ali za Narodno koalicijo sirskih revolucionarnih in opozicijskih sil za zaščito civilnega prebivalstva; – nebojnimi vozili, ki so bila izdelana ali opremljena z materiali za balistično zaščito, in namenjenimi izključno zaščiti osebja Unije in njenih držav članic v Siriji ali Narodni koaliciji sirskih revolucionarnih in opozicijskih sil za zaščito civilnega prebivalstva; – tehnično pomočjo, posredniškimi ali drugimi storitvami za Narodno koalicijo sirskih revolucionarnih in opozicijskih sil za zaščito civilnega prebivalstva; pod pogojem, da pristojni organ države članice, naveden na spletnih mestih iz Priloge III, takšno zagotavljanje predhodno odobri.“ Člen 2 Ta uredba začne veljati dan po objavi v Uradnem listu Evropske unije. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik [1] UL L 28, 1.3.2013, str. 8. [2] UL L 16, 19.1.2012, str. 1. [3] UL L 319, 2.12.2011, str. 56. [4] UL L 58, 1.3.2013, str. 8.